ব্যবসার উদ্দেশ্যে দোকানে স্টক কৃত পণ্য এবং ব্যবসার উদ্দেশ্যে যে পণ্য ক্রয় করা হয় তাকেই বলা হয় ব্যবসায়িক পণ্য বা সম্পদ। সুতরাং মুনাফা অর্জনের উদ্দেশ্যে ফ্ল্যাট/জমি/বাড়ি বা গাড়ি ক্রয় করা হলে তা ব্যবসায়িক পণ্য হওয়ায় তার পূর্ণ মূল্যের উপর যাকাত ফরজ হবে। তবে নিজে থাকা বা ব্যবহারের উদ্দেশ্যে কিংবা ভাড়া দেয়ার নিয়তে অথবা সুযোগ হলে বিক্রি করবে নতুবা মালিকানায় রেখে দিবে কিংবা সুনির্দিষ্ট কোন উদ্দেশ্য ছাড়াই ফ্ল্যাট /বাড়ি ইত্যাদি ক্রয় করা হলে তা ব্যবসায়িক পণ্য ধর্তব্য হবে না। একারণে তার মূল্যের উপর যাকাত আসবে না। হ্যাঁ এসব সম্পদ ভাড়া দেওয়া হলে তার থেকে উপার্জিত অর্থের যাকাত দেয়া ফরজ হবে।